Formaður Félags íslenskra fæðinga- og kvensjúkdómalækna segist engin svör hafa fengið frá heilbrigðisráðherra en félagið hefur síðastliðna sjö mánuði ítrekað gert athugasemdir við að leghálssýni séu send til Danmerkur til greiningar.
Félag íslenskra fæðinga- og kvensjúkdómalækna segist engin svör hafa fengið frá heilbrigðisráðherra þrátt fyrir ítrekaðar bréfaskriftir síðastliðna sjö mánuði. Skýrsla sem unnin var að beiðni heilbrigðisráðherra um fyrirkomulag leghálsskimana, hefur ekki skilað óháðu áliti, að mati Aðalbjargar Björgvinsdóttur, formanns Félags íslenskra fæðinga- og kvensjúkdómalækna.
Okkur finnst að skýrslan hafi ekki skilað því áliti sem beðið var um, þ.e.a.s. óháðu áliti sem fór yfir alla þætti málsins.
Aðeins sé talað við þá sem sjá um framkvæmdina nú en þeir hafa sætt gangrýni. Hvorki sé leitað sjónarmiða kvenna sem eru skimaðar né heilbrigðsstarfsfólks.
Og það hlýtur að gefa skakka mynd af þeirri niðurstöðu sem maður fær eins og okkur finnst skýrslan sýna.
Þá hafa læknarnir áhyggjur af öryggi sjúklinga. Aukin hætta sé á mistökum því nú séu íslenskum kennitölum á sýnum breytt handvirkt í danskar og aftur til baka.
Og það er kannski eina helsa spurningin sem maður ætti að spyrja sig: Af hverju er verið að gera leið þessara sýna flóknari en hún þarf að vera.
Fréttastofa hefur ekki náð tali af heilbrigðisráðherra í morgun. Aðalbjörg segist ekki hafa fengið viðbrögð frá heilbrigðisráðherra við gagnrýni lækna.
Það er auðvelt að svara því: hún hefur ekkert svarað okkur. Við höfum ítrekað sent henni bréf, sent opin bréf í fjölmiðlum til þess að sjá hvort við fengjum svar þá m.a.s. Okkur er ekki svarað. - Er langt síðan þið fæðinga- og kvensjúkdómalæknar fóruð að reyna að ná tali af heilbrigðisráðherra um þessi mál? Já, 13. desember sendum við henni bréf það sem við vörum við að ferlið væri illa undirbúið.
Félag íslenskra fæðinga- og kvensjúkdómalækna hefur síðastliðna sjö mánuði ítrekað gert athugasemdir við að leghálssýni séu send til Danmerkur til greiningar. Formaður félagsins segist engin svör hafa fengið frá heilbrigðisráðherra.